David di Donatello

David di Donatello je talianska filmová cena, ktorú udeľuje každoročne od roku 1955 asociácia Davida di Donatella, pridružená k Talianskej filmovej akadémii (Accademia del Cinema Italiano). Od roku 2023 existuje 26 kategórií ocenení. Ceny sa považujú za taliansky ekvivalent cien americkej akadémie.

V roku 2024 sa konal 69. ročník odovzdávania filmového ocenenia. Ceny sa udeľujú predovšetkým talianskym filmom, pričom kategória je venovaná aj cudzojazyčným dielam.

V roku 2005 získala filmovú cenu David di Donatello za najlepší ženský herecký výkon vo filme Cuore Sacro slovenská herečka žijúca v Taliansku Barbora Bobuľová.

 História 
Filmové ceny David di Donatello založil v roku 1955 zakladajúci prezident AGIS (Talianska všeobecná asociácia šoubiznisu), podnikateľ Italo Gemini, s cieľom oceniť to najlepšie z talianskych a zahraničných filmov každého ročníka. Prvýkrát bola udelená v Ríme 5. júla 1956. 

Podobné ceny existovali v Taliansku už asi desaťročie, ako napríklad Nastro d'Argento, o ktorých však hlasovali filmoví kritici a novinári. Donatello udeľujú ľudia z filmového priemyslu vrátane hercov, producentov, režisérov, scenáristov a iných spoluúčastníkov.

Po Ríme, v rokoch 1957 až 1980, sa ceremónia konala v Gréckom divadle v Taormine počas Taormina Film Fest. Neskôr dvakrát vo Florencii a nakoniec sa vrátila do Ríma, vždy s podporou prezidenta Talianskej republiky a teraz v spolupráci s oddelením ministerstva kultúry mestskej rady v Ríme.

 Ocenenie 
Trofej Davida di Donatella má podobu zlatej sošky Davida, repliky slávnej Donatellovej sochy, na štvorcovom podstavci so zlatou plaketou zaznamenávajúcou kategóriu ocenenia, rok a víťaza.

 Kategórie (výber) 
 Donatellov David pre najlepšieho herca
 Donatellov David pre najlepšieho herca vo vedľajšej úlohe
 Donatellov David pre najlepšiu herečku
 Donatellov David pre najlepšiu herečku vo vedľajšej úlohe
 Donatellov David pre najlepšiu zahraničnú herečku

 Galéria 

 Referencie 

 Iné projekty 

 Externé odkazy 
 Oficiálny web 

 Zdroj 

Kategória:David di Donatello
Kategória:Filmové ocenenia v Taliansku
Kategória:Kultúra v Taliansku
Kategória:Filmový priemysel
Kategória:Talianske ocenenia
Kategória:Vzniklo v 1955